જકાર્તા: ત્રણ દેશોની મુલાકાતના પહેલાં તબક્કામાં વડાપ્રધાન મોદી અત્યારે ઈન્ડોનેશિયામાં છે. બુધવારે સવારે નરેન્દ્ર મોદીએ રાષ્ટ્રપતિ જોકો વિદોદો સાથે મુલાકાત કરી હતી. ત્યારપછી બંને કાલીબાટા સ્મારક ગયા હતા. ત્યાં તેમણે શહીદોને શ્રદ્ધાંજલિ આપી હતી. આજે બંને નેતાઓ વચ્ચે પ્રતિનિધિ મંડળ સ્તરની વાતચીત થશે. તેમાં દરિયા, વેપાર અને રોકાણ સહિત ઘણાં ક્ષેત્રે દ્વિપક્ષીય સહયોગ વિશે ચર્ચા કરવામાં આવશે. બંને નેતાઓ સીઈઓ બિઝનેસ ફોરમની બેઠકમાં પણ સામેલ થશે.